b"\n_START_ARTICLE_\nPiromanija\n_START_SECTION_\nZgodovina\n_START_PARAGRAPH_\nV 19. stoletju je bila piromanija obravnavana kot pojem, ki obravnava moralno nepri\xc5\xa1tevnost in moralno zdravljenje, vendar ni bila uvr\xc5\xa1\xc4\x8dena v skupino motenj kontrole impulzov. Piromanija je ena od kategorij \xc5\xa1tirih priznanih vrst po\xc5\xbeigov: dobi\xc4\x8dek oz. korist, prikritje kriminalnega dejanja, ma\xc5\xa1\xc4\x8devanje in piromanija. Pri tem je piromanija druga najpomembnej\xc5\xa1a kategorija. Pogosti sopomenki za piromana v pogovorni angle\xc5\xa1\xc4\x8dini sta tudi 'firebug' in 'fire starter' (po\xc5\xbeigalec). Piromanija je redka motnja, ki se v ve\xc4\x8dini \xc5\xa1tudij pojavi z verjetnostjo manj kot en odstotek. Dele\xc5\xbe psihiatri\xc4\x8dnih hospitalizacij piromanov je zato zelo majhen (The Arsonist's Mind, 2006). Piromanija se lahko pojavi pri otrocih, mlaj\xc5\xa1ih od treh let, vendar so tak\xc5\xa1ni primeri redki. Le majhen odstotek otrok in najstnikov, ki so bili aretirani zaradi po\xc5\xbeiga, so otro\xc5\xa1ki piromani. Med posamezniki prevladujejo mo\xc5\xa1ki; eden izmed virov celo ocenjuje, da je 90 odstotkov ljudi, diagnosticiranih s piromanijo, mo\xc5\xa1kih. Na podlagi raziskave, v kateri je 9282 Ameri\xc4\x8danov uporabljalo Diagnosti\xc4\x8dni in statisti\xc4\x8dni priro\xc4\x8dnik du\xc5\xa1evnih motenj (4. izdaja), naj bi motnje kontrole impulzov, kot so na primer odvisnost od iger na sre\xc4\x8do, piromanija in kompulzivno nakupovanje, skupaj vplivale na 9% prebivalstva (Alspach 2005). Raziskava iz leta 1979, ki jo je organiziral Law Enforcement Assistance Administration, je odkrila, da je bilo le 14% po\xc5\xbearov povzro\xc4\x8denih s strani piromanov in drugih oseb z du\xc5\xa1evno boleznijo (Smith 1999). Ena od najve\xc4\x8djih izvedenih epidemiolo\xc5\xa1kih raziskav, \xc5\xa1tudija iz leta 1951, ki sta jo vodila Lewis in Yarnell, je pokazala, da je bilo le 39% tistih, ki so namerno zanetili po\xc5\xbeare diagnosticiranih s piromanijo.\n_START_SECTION_\nVzroki\n_START_PARAGRAPH_\nNajbolj raziskani primeri piromanije so pojavi le-te pri otrocih in najstnikih. (Gale 1998). Obstaja vrsta vzrokov, ampak razumevanje razli\xc4\x8dnih motivov in dejanj po\xc5\xbeigalcev oz. piromanov lahko zagotovi platformo za prepre\xc4\x8ditev teh dejanj. Najpogostej\xc5\xa1i vzroki za piromanijo se lahko razdelijo v dve glavni skupini: individualni in okoljski. To vklju\xc4\x8duje kompleksno razumevanje dejavnikov, kot so individualni temperament, star\xc5\xa1evska psihopatologija in morebitne nevrokemi\xc4\x8dne predispozicije. \xc5\xa0tevilne \xc5\xa1tudije so pokazale, da so bolniki, ki so trpeli za piromanijo, \xc5\xbeiveli v gospodinjstvih brez o\xc4\x8deta.\n_START_SECTION_\nIndividualni vzroki\n_START_PARAGRAPH_\nPosamezni dejavniki, ki lahko privedejo do piromanije, se v glavnem ukvarjajo z osebnimi vpra\xc5\xa1anji o \xc5\xbeivljenju posameznika. Ta kategorija vklju\xc4\x8duje mladostnike, ki so zagre\xc5\xa1ili zlo\xc4\x8dine v preteklosti. Na primer, 19% mladostnikov, ki trpijo za piromanijo, je povezanih z vandalizmom in 18% njih so nenasilni spolni prestopniki. Drugi vzroki lahko vklju\xc4\x8dujejo iskanje pozornosti organov oblasti ali star\xc5\xa1ev ter re\xc5\xa1evanje socialnih vpra\xc5\xa1anj, kot sta ustrahovanje ali pomanjkanje prijateljev oziroma bratov in sester (Frey, 2001). Naslednji razlog je lahko ta, da se bolnik podzavestno \xc5\xbeeli ma\xc5\xa1\xc4\x8devati za nekaj, kar se je zgodilo v preteklosti. Posamezniki, ki trpijo za piromanijo, so tudi znani zaradi razvoja asocialnih lastnosti. Te vklju\xc4\x8dujejo odsotnosti od pouka in prestopni\xc5\xa1tvo. Otro\xc5\xa1ki in mladostni\xc5\xa1ki posamezniki so obi\xc4\x8dajno povezani z ADHD (hiperaktivnost, motnja pomanjkanja pozornosti) ali prilagoditvenimi motnjami, \xc4\x8deprav je pomembno vedeti, da piromanija v resnici ni du\xc5\xa1evna motnja, pa\xc4\x8d pa bolj impulzivno dejanje za laj\xc5\xa1anje stresa. Piromani so prav tako povezani z nenormalnimi hrepenenji po mo\xc4\x8di in dru\xc5\xbebenem ugledu.\n_START_SECTION_\nOkoljski vzroki\n_START_PARAGRAPH_\nOkoljski dejavniki, ki lahko vodijo do piromanije vklju\xc4\x8dujejo dogodek, ki ga bolnik izkusi v okolju, v katerem \xc5\xbeivi. Okoljski dejavniki so na primer malomarnost star\xc5\xa1ev in fizi\xc4\x8dne ali spolne zlorabe v zgodnjem \xc5\xbeivljenju. Drugi vzroki so zgodnje izku\xc5\xa1nje opazovanja odraslih ali najstnikov kako neustrezno uporabljajo ogenj ali netijo po\xc5\xbeare z namenom razbremenitve stresa (Frey, 2001).\n_START_SECTION_\nSimptomi\n_START_PARAGRAPH_\nObstajajo posebni simptomi, ki lo\xc4\x8dujejo piromane od tistih, ki zanetijo po\xc5\xbear zaradi kriminalnih namenov ali zaradi \xc4\x8dustvenih motivacij, ki se ne nana\xc5\xa1ajo posebej na ogenj. Nekdo, ki trpi zaradi te motnje, zavestno in namenoma ve\xc4\x8dkrat povzro\xc4\x8da po\xc5\xbeare in pred dejanjem pri\xc5\xbeiga ognja obi\xc4\x8dajno ob\xc4\x8duti napetost in nara\xc5\xa1\xc4\x8danje \xc4\x8dustvenega pritiska. Ko je v bli\xc5\xbeini ognja, piroman pridobi intenziven interes ali fascinacijo, lahko se pojavijo tudi u\xc5\xbeitek, zadovoljstvo ali olaj\xc5\xa1anje (Frey, 2001). Drugi dolgoro\xc4\x8dni prispevek, ki je pogosto povezan s piromanijo, je kopi\xc4\x8denje stresa. Pri preu\xc4\x8devanju na\xc4\x8dina \xc5\xbeivljenja piromana, je pogosto o\xc4\x8ditno kopi\xc4\x8denje stresa in \xc4\x8dustev in to se ka\xc5\xbee v odnosu najstnikov do prijateljev in dru\xc5\xbeine (Gale 1998). V\xc4\x8dasih je te\xc5\xbeko ugotoviti razliko med piromanijo in eksperimentiranjem v otro\xc5\xa1tvu, saj oboje vklju\xc4\x8duje u\xc5\xbeitek do ognja.\n_START_SECTION_\nZdravljenje in prognoza\n_START_PARAGRAPH_\nPrimerni postopki za zdravljenje piromanije so odvisni od starosti bolnika in resnosti stanja. Zdravljenje otrok in najstnikov je obi\xc4\x8dajno sestavljeno iz kognitivne vedenjske terapije, v kateri je bolnikovo stanje diagnosticirano z namenom, da se ugotovi, kaj bi lahko povzro\xc4\x8dilo to impulzivno vedenje. Ko je stanje diagnosticirano, ponavljajo\xc4\x8de se terapije obi\xc4\x8dajno pomagajo k nadaljnjem okrevanju (Frey 2001). Sprejeti je treba tudi druge pomembne korake z intervencijami in z vzroki impulznega vedenja. Nekatere druge terapije vklju\xc4\x8dujejo izobra\xc5\xbeevanje star\xc5\xa1ev, popravek negativne prakse z izbolj\xc5\xa1animi posledicami, sklenitev pogodb o obna\xc5\xa1anju, ki pomenijo simboli\xc4\x8dno oja\xc4\x8ditev, posebno treniranje za re\xc5\xa1evanje problemov, treniranje sposobnosti, treniranje spro\xc5\xa1\xc4\x8danja, prikrito senzibilizacijo, po\xc5\xbearno varnost, preventivno izobra\xc5\xbeevanje, individualno in dru\xc5\xbeinsko terapijo in zdravila. Napoved za ozdravitev mladostnikov in otrok, ki trpijo za piromanijo, je odvisna od okoljskih ali individualnih dejavnikov, vendar je na splo\xc5\xa1no pozitivna. Piromanijo je na splo\xc5\xa1no te\xc5\xbeje ozdraviti pri odraslih, kar je pogosto posledica pomanjkanja sodelovanja bolnika. Zdravljenje je obi\xc4\x8dajno sestavljeno iz uporabe razli\xc4\x8dnih zdravil za prepre\xc4\x8devanje stresa ali \xc4\x8dustvenih izbruhov (Oliver) ter dolgoro\xc4\x8dne psihoterapije (Frey, 2001). Pri odraslih pa je stopnja ozdravitve v splo\xc5\xa1nem slaba in tudi \xc4\x8de si odrasel bolnik opomore, okrevanje po navadi traja dalj\xc5\xa1e \xc4\x8dasovno obdobje (Frey 2001).\n_START_SECTION_\nPrepre\xc4\x8devanje\n_START_PARAGRAPH_\nPiromanijo je najbolje prepre\xc4\x8diti na na\xc4\x8din, da si star\xc5\xa1i vzamejo \xc4\x8das in u\xc4\x8dijo svoje otroke o po\xc5\xbearni varnosti in nevarnosti po\xc5\xbearov. Star\xc5\xa1i bi morali hraniti vsa po\xc5\xbearne svetlobne naprave izven dosega otrok in najstnikov, da bi se zmanj\xc5\xa1alo tveganje za njihovo povzro\xc4\x8danje po\xc5\xbearov (Australian Brushfire Arson Bulletin 2005)."